Document ID: /roh_data/filtered/swiss_laws_in_ROHinterleaved.jsonl.gz/27425

This text was translated from FR into Rumantsch Grischun.

L’organe d’exécution visé à l’art. 64 perçoit auprès des gestionnaires de réseau un supplément sur la rémunération versée pour l’utilisation du réseau de transport (supplément) qu’il verse au fonds alimenté par le supplément (art. 37). Les gestionnaires de réseau peuvent répercuter ce supplément sur les consommateurs finaux. Le supplément permet de financer:a. la prime d’injection visée à l’art. 21, dans le système de rétribution de l’injection, et les coûts de règlement qui y sont liés;b. les coûts de rétribution de l’injection non couverts par les prix du marché, selon l’ancien droit;c. les frais supplémentaires visés à l’art. 73, al. 4, non couverts par les prix du marché; d. les contributions d’investissement visées au chapitre 5;d. la rétribution unique au sens de l’art. 71a, al. 4;e.  la prime de marché rétribuant l’électricité produite par de grandes installations hydroélectriques au sens de l’art. 30;f. les coûts des appels d’offres publics visés à l’art. 32;g. les pertes liées aux garanties pour la géothermie visées à l’art. 33;h. l’indemnisation des coûts au sens de l’art. 34;h. les contributions aux coûts d’exploitation visées à l’art. 33a;i. les divers coûts d’exécution, en particulier les coûts indispensables de l’organe d’exécution;j. les coûts incombant à l’OFEN en raison de ses tâches relatives à l’organe d’exécution. Le montant du supplément est de 2,3 ct./kWh au maximum. Le Conseil fédéral le détermine en fonction des besoins. Rectifié par la CdR de l’Ass. féd. (art. 58, al. 1, LParl; RS 171.10). Nouvelle teneur selon le ch. I de la LF du 1 oct. 2021, en vigueur depuis le 1 janv. 2023 (RO 2022 729; FF 2021 1314, 1316). Introduit par le ch. I de la LF du 30 sept. 2022 (Mesures urgentes visant à assurer rapidement l’approvisionnement en électricité pendant l’hiver), en vigueur du 1 oct. 2022 au 31 déc. 2025 (RO 2022 543; FF 2022 1536, 1540). Nouvelle teneur selon le ch. I de la LF du 1 oct. 2021, en vigueur depuis le 1 janv. 2023 (RO 2022 729; FF 2021 1314, 1316). Introduite par le ch. I de la LF du 1 oct. 2021, en vigueur depuis le 1 janv. 2023 (RO 2022 729; FF 2021 1314, 1316).

L’organ executiv tenor l’artitgel 64 incassescha dals gestiunaris da la rait in supplement sin l’indemnisaziun per l’utilisaziun da la rait da transmissiun (supplement da rait) ed assegna quel al Fond per il supplement da rait (art. 37). Ils gestiunaris da la rait pon adossar il supplement da rait als consuments finals. Cun il supplement da rait vegnan finanziads:a. la premia per la furniziun d’electricitad tenor l’artitgel 21 en il sistem d’indemnisaziun per la furniziun d’electricitad ed ils custs da transacziun ch’èn colliads cun quai;b. ils custs per indemnisaziuns per la furniziun d’electricitad che n’èn betg cuvrids tras ils pretschs da martgà tenor il dretg vegl;c. ils custs per las indemnisaziuns dals custs supplementars tenor l’artitgel 73 alinea 4 che n’èn betg cuvrids tras ils pretschs da martgà;d. las contribuziuns d’investiziun tenor il chapitel 5;d. l’indemnisaziun unica tenor l’artitgel 71a alinea 4;e. la premia da martgà per l’electricitad producida en ovras idraulicas grondas tenor l’artitgel 30;f. ils custs da las publicaziuns da concurrenza uffizialas tenor l’artitgel 32;g. las perditas da las garanzias per la geotermia tenor l’artitgel 33;h. l’indemnisaziun tenor l’artitgel 34;h. las contribuziuns als custs da manaschi tenor l’artitgel 33a;i. ils custs d’execuziun respectivs, en spezial ils custs necessaris da l’organ executiv;j. ils custs dal UFE che resultan per el da sias incumbensas envers l’organ executiv. Il supplement da rait importa maximalmain 2,3 raps/kWh. Il Cussegl federal fixescha quel tenor ils basegns. Versiun tenor la cifra I da la LF dal 1. d’oct. 2021, en vigur dapi il 1. da schan. 2023 (AS 2022 729; BBl 2021 1314, 1316). Integrà tras la cifra I da la LF dals 30 da sett. 2022 (mesiras urgentas per garantir a curta vista il provediment d’electricitad durant l’enviern), en vigur dal 1. d’oct. 2022 fin ils 31 da dec. 2025 (AS 2022 543; BBl 2022 1536, 1540). Versiun tenor la cifra I da la LF dal 1. d’oct. 2021, en vigur dapi il 1. da schan. 2023 (AS 2022 729; BBl 2021 1314, 1316). Integrà tras la cifra I da la LF dal 1. d’oct. 2021, en vigur dapi il 1. da schan. 2023 (AS 2022 729; BBl 2021 1314, 1316).